अहिले कुकुर क्रेज यतिसम्म बढ्न थालेको छ कि बालकदेखि वृद्धसम्मको खेल्ने साथी कुकुर नै भएको छ, यद्यपि त्यही कुकुर बुढो भयो वा अपांग भयो भने मानिसहरूले बेवास्ता गर्ने चलन छ । त्यस्ता कुकुरलाई पनि सम्मानजनक तरिकाले बाँच्न दिन वृद्धाश्रम खोल्ने चलन समेत सुरु भैसकेको छ । गायक बज्राचार्यले २००५ मा पहिलो पटक के नाइन होम फर वल्र्ड एज एन्ड डिजेबल डग्स सञ्चालन गरिरहेका छन् । त्यसैगरी कपनमा कम्युनिटी डग वेलफेयर खोलेर बेलायतबाट आएका दुई विदेशी वृद्ध दम्पतीले पनि यस्ता कुकुरको स्याहारसुसार गरिरहेका छन् । वृद्धवृद्धा कुकुरको हेरचाहसँगै उपत्यकामा बोडर्स राख्ने चलन पनि सुरु भएको छ, जसको सुरुवात गायक बज्राचार्यले नै गरेका हुन् । बज्राचार्य घरमा एक्लै भएर दिउँसो अफिस जानुपर्नेहरूका लागि डे बोडर्स गर्छन् भने लामो वा छोटो समय उपत्यकाबाहिर जानुपर्नेहरूका लागि फुल बोडर्स सेवा उपलब्ध गराउँछन् ।
